CELEX: 52007PC0467
Language: lv
Date: 2007-08-10
Title: Priekšlikums Padomes lēmums par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu

Svarīgs juridisks paziņojums

|

52007PC0467

Priekšlikums Padomes lēmums par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu  /* COM/2007/0467 galīgā redakcija */  

	[pic] | EIROPAS KOPIENU KOMISIJA |Briselē, 10.8.2007COM(2007) 467 galīgā redakcijaPriekšlikumsPADOMES LĒMUMSpar apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu(iesniegusi Komisija)PASKAIDROJUMA RAKSTSEiropas Savienība 2007. gada 27. februārī nolēma sākt apspriedes ar Fidži Republiku saskaņā ar ĀKK un EK partnerattiecību nolīguma 96. pantu, turpmāk – Kotonū nolīgums. Šis lēmums tika pieņemts tāpēc, ka militārais apvērsums, kas Fidži notika 2006. gada 5. decembrī, bija Kotonū nolīguma 9. pantā uzskaitīto visu trīs svarīgāko elementu – cilvēktiesības, demokrātiski principi un tiesiskums – neievērošana. Puses kopīgi veica nozīmīgu sagatavošanās darbu un 2007. gada 18. aprīlī sāka oficiālas apspriedes saskaņā ar Kotonū nolīguma 96. pantu un Attīstības sadarbības instrumenta 37. pantu.Sanāksme bija konstruktīva un progresīva un nodrošināja viedokļu atklātu apmaiņu. Tajā piedalījās Fidži pagaidu valdības trīs pārstāvji, kuriem bija iespēja iepazīstināt ar pagaidu valdības uzskatiem. Turklāt Fidži iesniedza rakstisku iesniegumu, kuru ES ņēma vērā. Apspriedēs piedalījās arī ĀKK valstu vēstnieku grupa kopā ar ĀKK sekretariāta pārstāvjiem.Fidži pagaidu valdība sanāksmē piekrita īstenot vairākas apņemšanās attiecībā uz trīs svarīgākajiem elementiem. Šīs apņemšanās ir:A. Demokrātisku principu ievērošanaApņemšanās Nr. 1Brīvas un taisnīgas parlamenta vēlēšanas notiek 24 mēnešu laikā kopš 2007. gada 1. marta atbilstīgi konstatējumiem novērtējumā, kas ir jāveic neatkarīgiem revidentiem, kurus iecēlis Klusā okeāna salu foruma sekretariāts. Vēlēšanu sagatavošana un norise tiek kopīgi uzraudzīta, pielāgota un pārskatīta pēc nepieciešamības, pamatojoties uz savstarpēji saskaņotiem kritērijiem. Tas jo īpaši nozīmē, ka:-  līdz 2007. gada 30. jūnijam pagaidu valdība pieņems grafiku, kurā norādīti datumi dažādo pasākumu pabeigšanai, kuri ir jāveic, lai sagatavotos jaunajām parlamenta vēlēšanām;-  grafikā nosaka tautas skaitīšanas laiku, vēlēšanu iecirkņu atkārtotu noteikšanu un vēlēšanu reformu;-  vēlēšanu iecirkņu noteikšanu un vēlēšanu reformu veic saskaņā ar Konstitūciju;-  tiks veikti pasākumi, lai nodrošinātu vēlēšanu biroja funkcionēšanu, tostarp vēlēšanu uzrauga iecelšanu līdz 2007. gada 30. septembrim saskaņā ar Konstitūciju;-  viceprezidenta iecelšanu veic saskaņā ar Konstitūciju.Apņemšanās Nr. 2Pagaidu valdība, pieņemot galvenās likumdošanas, finanšu un citas politikas iniciatīvas un izmaiņas, ņem vērā apspriedes ar pilsonisko sabiedrību un visām attiecīgajām ieinteresētajām personām.B. TiesiskumsApņemšanās Nr. 1Pagaidu valdība dara visu iespējamo, lai novērstu drošības aģentūru paziņojumus iebiedēšanas nolūkā.Apņemšanās Nr. 2Pagaidu valdība atbalsta 1997. gada Konstitūciju un garantē konstitucionālu iestāžu, piemēram, Fidži Cilvēktiesību komisijas, Valsts dienesta komisijas un Konstitucionālo iestāžu komisijas, normālu un neatkarīgu funkcionēšanu. Tiks saglabāta Lielās virsaišu padomes būtiska neatkarība un funkcionēšana.Apņemšanās Nr. 3Tiek pilnībā ievērota tiesu iestāžu neatkarība, tās var brīvi darboties, un visas attiecīgās personas ievēro to nolēmumus, jo īpaši:-  pagaidu valdība apņemas līdz 2007. gada 15. jūlijam iecelt tribunālu saskaņā ar Konstitūcijas 138. panta 3. punktu;-  tiesnešu iecelšanu un/vai atlaišanu turpmāk veic, stingri ievērojot konstitucionālus noteikumus un procedūras noteikumus.Karaspēks, policija un pagaidu valdība neiejaucas tiesu darbībā un pilnībā respektē juridiskās profesijas.Apņemšanās Nr. 4Visi kriminālprocesi saistībā ar korupciju notiek ar atbilstīgu tiesas kanālu starpniecību, un jebkuras citas iestādes, kuras var izveidot, lai izmeklētu iespējamus korupcijas gadījumus, darbosies saskaņā ar Konstitūciju.C. Cilvēktiesības un pamatbrīvībasApņemšanās Nr. 1Pagaidu valdība veiks visus nepieciešamos pasākumus, lai veicinātu visu iespējamo cilvēktiesību pārkāpumu izmeklēšanu vai izskatīšanu atbilstīgi Fidži tiesību aktos noteiktajām procedūrām un tajos paredzētajās instancēs.Apņemšanās Nr. 2Ja nepastāvēs draudi valsts drošībai, sabiedriskai kārtībai un drošībai, pagaidu valdība plāno 2007. gada maijā atcelt Valsts ārkārtēja stāvokļa noteikumus.Apņemšanās Nr. 3Pagaidu valdība ir apņēmusies nodrošināt, lai Fidži Cilvēktiesību komisija funkcionētu pilnīgi neatkarīgi un saskaņā ar Konstitūciju.Apņemšanās Nr. 4Tiek pilnībā ievērota izpausmes brīvība un plašsaziņas līdzekļu brīvība visos tās veidos, kā paredzēts Konstitūcijā.D. Turpmākie pasākumi attiecībā uz apņemšanosApņemšanās Nr. 1Pagaidu valdība apņemas uzturēt regulāru dialogu, lai varētu pārbaudīt panākto progresu, un nodrošina ES un EK iestādēm/pārstāvjiem pilnīgu piekļuvi informācijai par visiem jautājumiem saistībā ar cilvēktiesībām, demokrātijas un tiesiskuma atjaunošanu Fidži miermīlīgā ceļā.Apņemšanās Nr. 2Pagaidu valdība pilnībā sadarbojas ar ES un EK iespējamām misijām progresa novērtēšanai un uzraudzībai.Apņemšanās Nr. 3Pagaidu valdība, sākot ar 2007. gada 30. jūniju, reizi trijos (3) mēnešos nosūta progresa ziņojumus par Kotonū nolīguma svarīgākajiem elementiem un apņemšanos.Tiek atzīmēts, ka atsevišķus jautājumus var efektīvi risināt tikai ar pragmatisku pieeju, kas atzīst faktisko situāciju un ir vērsta uz nākotni.________Ja pagaidu valdība ievēro šīs apņemšanās, konstitucionāla demokrātija tiks atjaunota vēlākais 2009. gada 1. martā. Ja tiks ievēroti šie nosacījumi, tad bruņotie spēki atgriezīsies pie uzdevuma, kāds tiem paredzēts Konstitūcijā, un atturēsies no nelikumīgas iesaistīšanās valsts politikā.Partnerattiecību garā, uz kura ir balstīts Kotonū nolīgums, un ņemot vērā Fidži svarīgās apņemšanās un tādējādi apspriežu pozitīvo iznākumu, ES pauda savu gatavību atbalstīt pārejas procesu. Jo īpaši ES turpinās un paplašinās dialogu ar Fidži pagaidu valdību, lai nodrošinātu pēc iespējas ātrāku atgriešanos pie cilvēktiesību, demokrātijas un tiesiskuma pilnīgas ievērošanas, bez kā nav iespējams pilnībā normalizēt sadarbību ar Fidži. Dialogs notiks, lai veicinātu ilgstošas demokrātiskas politiskās kārtības izveidi, risinātu Fidži „apvērsuma kultūras” problēmu un nodrošinātu valstij demokrātiju un stabilitāti, kas ir nepieciešama, lai aizsargātu cilvēku cieņu un optimālus nosacījumus ilgtspējīgai attīstībai. ES arī turpmāk stiprinās dialogu un sadarbību ar Klusā okeāna salu forumu, kā arī tā dalībvalstīm attiecībā uz Fidži. Klusā okeāna salu forumam ir galvenā loma Fidži krīzes risināšanā.ES ir paziņojusi par savu gatavību ļoti cieši sekot notikumiem, pamatojoties uz Fidži uzraudzības un pārbaudes apņemšanos. ES pārbaudīs apņemšanos īstenošanas progresu. Šajā sakarā ir īpaši svarīgi veikt savlaicīgus pasākumus, lai nodrošinātu ticamas vēlēšanas vēlākais 2009. gada 1. martā.Apspriežu noslēgumā, ņemot vērā līdzšinējā dialoga pozitīvo iznākumu, Komisija ierosina pieņemt atbilstīgus pasākumus saskaņā ar Kotonū nolīguma 96. panta 2. punkta c) apakšpunktu un Attīstības sadarbības instrumenta 37. pantu, kā izklāstīts pievienotajā lēmumā.Pasākumi tiek ierosināti, lai atbalstītu pārejas procesu, kas, kā atzīts, ir devis dažus pozitīvus rezultātus, un motivētu pagaidu valdību apņēmīgi panākt progresu attiecībā uz Kotonū nolīguma svarīgākajiem elementiem.Lai novērtētu progresu attiecībā uz Kotonū nolīguma svarīgākajiem elementiem, uzraudzības perioda laikā notiks uzlabots politisks dialogs ar Fidži iestādēm.Ja apņemšanās tiek īstenotas straujāk vai, gluži pretēji, to īstenošana palēninās, apstājas vai tiek apdraudēta, ES saglabā tiesības pielāgot attiecīgos pasākumus, pieņemot jaunu Padomes lēmumu, ar kuru groza šajā dokumentā ierosināto lēmumu.Ņemot vērā iepriekšminēto un pamatojoties uz Attīstības sadarbības instrumenta 3. un 37. pantu un Kotonū nolīguma 9. un 96. pantu, Komisija ierosina Padomei pabeigt apspriedes ar Fidži Republiku un pieņemt pievienoto lēmumu.PriekšlikumsPADOMES LĒMUMSpar apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantuEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā ĀKK un EK partnerattiecību nolīgumu, kas parakstīts Kotonū 2000. gada 23. jūnijā[1] un pārskatīts Luksemburgā 2005. gada 25. jūnijā[2], un jo īpaši tā 96. pantu,ņemot vērā Iekšējo nolīgumu par veicamiem pasākumiem un izpildāmām procedūrām ĀKK un EK partnerattiecību nolīguma īstenošanai[3] un jo īpaši tā 3. pantu,ņemot vērā Attīstības sadarbības instrumentu[4] un jo īpaši tā 37. pantu,ņemot vērā Komisijas priekšlikumu,tā kā:(1) Nav ievēroti Kotonū nolīguma 9. pantā minētie svarīgākieelementi.(2) Nav ievērotas Attīstības sadarbības instrumenta 3. pantā minētās vērtības.(3) Saskaņā ar Kotonū nolīguma 96. pantu un Attīstības sadarbības instrumenta 37. pantu 2007. gada 18. aprīlī ar ĀKK valstīm un Fidži Republiku sākās oficiālas apspriedes, kuru laikā Fidži iestādes pieņēma īpašas apņemšanās novērst problēmas, ko konstatējusi Eiropas Savienība, un īstenot šīs apņemšanās.(4) Ir veikti daži būtiski pasākumi, kas skar dažas iepriekšminētās apņemšanās; tomēr vēl ir jāīsteno daudzas svarīgas apņemšanās attiecībā uz Kotonū nolīguma svarīgākajiem elementiem un Attīstības sadarbības instrumentu,IR NOLĒMUSI ŠĀDI.1. pantsAr šo pabeidz apspriedes ar Fidži Republiku saskaņā ar Kotonū nolīguma 96. pantu un Attīstības sadarbības instrumenta 37. pantu.2. pantsAr šo pieņem atbilstīgos pasākumus, kas izklāstīti pielikumā pievienotajā vēstulē, kā atbilstīgus pasākumus saskaņā ar Kotonū nolīguma 96. panta 2. punkta c) apakšpunktu un Attīstības sadarbības instrumenta 37. pantu.3. pantsŠis lēmums stājas spēkā tā pieņemšanas dienā. To publicē Eiropas Savienības Oficiālajā Vēstnesī .Tas ir spēkā 24 mēnešus no tā pieņemšanas datuma Padomē. To regulāri pārskata vismaz vienreiz sešos mēnešos.Briselē,Padomes vārdā —priekšsēdētājsPIELIKUMSVēstules projektsViņa Ekselencei Ratu Josefa ILOILO Fidži Republikas prezidentamSuvaFidžiJūsu Ekselence!Eiropas Savienība piešķir lielu nozīmi Kotonū nolīguma 9. panta un Attīstības sadarbības instrumenta 3. panta noteikumiem. ĀKK un EK partnerattiecības ir balstītas uz cilvēktiesību, demokrātisku principu ievērošanu un tiesiskumu, kas ir Kotonū nolīguma svarīgākie elementi un ir mūsu attiecību pamatā.Eiropas Savienības Padome 2006. gada 11. decembrī nosodīja militāro apvērsumu Fidži.Pamatojoties uz Kotonū nolīguma 96. pantu un ņemot vērā to, ka militārais apvērsums, kas notika 2006. gada 5. decembrī, ir minētā nolīguma 9. pantā uzskaitīto svarīgāko elementu neievērošana, ES aicināja Fidži uz apspriedēm, lai, kā paredzēts nolīgumā, rūpīgi izanalizētu situāciju un nepieciešamības gadījumā veiktu pasākumus tās labošanai.Šo apspriežu oficiālā daļa sākās Briselē 2007. gada 18. aprīlī. Fidži pagaidu valdība sniedza pārskatu, pamatojoties uz 2007. gada 18. aprīļa iesniegumu, par 2006. gada 5. decembra militārā apvērsuma iemesliem, izmaiņām valsts situācijā kopš apvērsuma un pagaidu valdības programmu pārejas periodam.ES ņēma vērā pagaidu valdības 2007. gada 18. aprīļa iesniegumu ES.No savas puses, ES bija gandarīta, ka pagaidu valdība apstiprināja vairākas svarīgas apņemšanās attiecībā uz cilvēktiesībām un pamatbrīvībām, demokrātisku principu un tiesiskuma ievērošanu, kā atzīmēts tālāk, un ierosināja pozitīvus pasākumus attiecībā uz to īstenošanu. Fidži arī piekrita ciešai sadarbībai attiecībā uz apņemšanos uzraudzību un pārbaudi.Lielākā daļa apņemšanos apspriežu sakarā tiks īstenotas plašā laikposmā, tāpēc ir cieši jāuzrauga un jāpārbauda to īstenošana laika gaitā. ES uzsver, ka pēc ticamām vispārējām vēlēšanām, kuras Fidži notika 2006. gada maijā, un ņemot vērā ES Vēlēšanu uzraudzības misijas konstatējumus un ieteikumus un īpaši ES galvenā novērotāja, Eiropas Parlamenta locekļa Istvan Szent-Ivanyi nobeiguma ziņojumu, ES uzskata, ka jaunas un ticamas vēlēšanas noteikti var notikt saskaņotajā termiņā 2009. gada 28. februārī.ES uzsver pielikumā uzskaitīto saskaņoto apņemšanos drīzas un pilnīgas īstenošanas nozīmi.ES atzīmē, ka pagaidu valdība saskaņā ar saskaņoto apņemšanos 2007. gada 31. maijā ir atcēlusi Valsts ārkārtēja stāvokļa noteikumus un 2007. gada 19. jūnijā piekritusi Klusā okeāna salu foruma neatkarīgu vēlēšanu ekspertu konstatējumiem un ieteikumiem.Partnerattiecību garā, kas ir Kotonū nolīguma pamatā, un ņemot vērā apspriežu pozitīvo iznākumu, ES pauda savu gatavību atbalstīt Fidži apņemšanos īstenošanu.Saskaņā ar pārskatītā Kotonū nolīguma 96. panta 2. punkta c) apakšpunktu un Attīstības sadarbības instrumenta 37. pantu ES ir pieņēmusi šādus atbilstīgus pasākumus:-  var turpināt humāno palīdzību, kā arī tiešu atbalstu pilsoniskai sabiedrībai;-  var turpināt notiekošos un/vai gatavotos sadarbības pasākumus, jo īpaši 8. un 9. EAF ietvaros;-  var veikt 9. EAF termiņa beigu pārbaudi;-  var īstenot sadarbības pasākumus, kas palīdzētu atjaunot demokrātiju un uzlabot pārvaldību, izņemot ļoti ārkārtējos apstākļos;-  var veikt 2006. gadam paredzēto cukura reformas papildu pasākumu īstenošanu. Finansēšanas nolīgumu Fidži tehniskā līmenī parakstīja 2007. gada 19. jūnijā. Tiek atzīmēts, ka finansēšanas nolīgumā ietverta atlikšanas klauzula;-  pagaidu valdības 2007. gada 19. jūnijā pieņemtais Klusā okeāna salu foruma neatkarīgo vēlēšanu ekspertu 2007. gada 7. jūnija ziņojums ir saskaņā ar apņemšanos Nr. 1, par kuru 2007. gada 18. aprīlī vienojās pagaidu valdība un ES. Rezultātā var notikt daudzgadu indikatīvās programmas sagatavošana un iespējamā parakstīšana 2008.-2010. gadam paredzētiem cukura reformas papildu pasākumiem;-  10. EAF paredzētā Valsts stratēģijas dokumenta un Valsts indikatīvās programmas noformēšana, parakstīšana tehniskajā līmenī un īstenošana ar indikatīvu finanšu dotāciju, kā arī motivēšanas finansējuma iespējamā piešķiršana līdz 25 % apmērā no šīs summas būs atkarīga no tā, kā tiks īstenotas apņemšanās attiecībā uz cilvēktiesībām un tiesiskumu; īpaši svarīgi ir tas, vai pagaidu valdība atbalsta Konstitūciju; visi iespējamie cilvēktiesību pārkāpumi tiek izmeklēti vai izskatīti atbilstīgi Fidži tiesību aktos noteiktajām procedūrām un tajos paredzētajās instancēs, un pagaidu valdība dara visu iespējamo, lai novērstu drošības aģentūru paziņojumus iebiedēšanas nolūkā;-  piešķīrums cukura nozarei 2007. gadā būs nulle;-  piešķīrums cukura nozarei 2008. gadā kļūs pieejams atkarībā no vēlēšanu ticamas un savlaicīgas sagatavošanas pierādījumiem saskaņā ar saskaņoto apņemšanos; īpaši attiecībā uz tautas skaitīšanu, vēlēšanu iecirkņu atkārtotu noteikšanu un vēlēšanu reformu saskaņā ar Konstitūciju; ir svarīgi, lai tiktu veikti pasākumi, kas nodrošina vēlēšanu biroja funkcionēšanu, tostarp vēlēšanu uzrauga iecelšanu līdz 2007. gada 30. septembrim saskaņā ar Konstitūciju;-  piešķīrums cukura nozarei 2009. gadā kļūs pieejams atkarībā no likumīgas valdības esības;-  piešķīrums cukura nozarei 2010. gadā būs atkarīgs no progresa, kas panākts, īstenojot piešķīrumu cukura nozarei 2009. gadā un turpinot demokrātisko procesu;-  iespējams apsvērt papildu atbalstu galveno apņemšanos sagatavošanai un īstenošanai, jo īpaši lai atbalstītu vēlēšanu sagatavošanu un/vai norisi, un šāds papildu atbalsts varētu pārsniegt šajā vēstulē aprakstīto;-  netiek ietekmēta reģionāla sadarbība un Fidži dalība tajā;-  sadarbība ar Eiropas Investīciju banku un Uzņēmuma attīstības centru var turpināties atkarībā no apņemšanos savlaicīgas izpildes.Īstenojot turpmākos pasākumus attiecībā uz apņemšanos, ņems vērā apņemšanos par uzraudzību ar regulāru dialogu, sadarbību ar misijām un ziņojumu sniegšanu, kā minēts pielikumā.Turklāt ES sagaida, ka, īstenojot Ievērojamu cilvēku grupas ieteikumus, kuriem foruma ārlietu ministri piekrituši savā sanāksmē Vanuatu 2007. gada 16. martā, Fidži pilnībā sadarbosies ar Klusā okeāna salu forumu.Eiropas Savienība turpinās cieši sekot situācijai Fidži. Saskaņā ar Kotonū nolīguma 8. pantu ar Fidži notiks uzlabots politiskais dialogs, lai nodrošinātu cilvēktiesību ievērošanu, demokrātijas atjaunošanu un tiesiskuma ievērošanu.Ja pagaidu valdības apņemšanos īstenošana palēninās, tiek pārtraukta vai apdraudēta, ES saglabā tiesības pielāgot atbilstīgus pasākumus.ES uzsver, ka Fidži privilēģijas sadarbībā ar ES ir atkarīgas no Kotonū nolīguma svarīgāko elementu un Attīstības sadarbības instrumentā minēto vērtību ievērošanas. Lai pārliecinātu ES, ka pagaidu valdība ir pilnībā gatava īstenot apņemšanās, ir svarīgi panākt drīzu un būtisku progresu saskaņoto apņemšanos izpildē.Ar cieņuBriselē,Komisijas vārdā —Padomes vārdā —PIELIKUMA PIELIKUMSAR FIDŽI REPUBLIKU SASKAŅOTĀS APŅEMŠANĀSA. Demokrātisku principu ievērošanaApņemšanās Nr. 1Brīvas un taisnīgas parlamenta vēlēšanas notiek 24 mēnešu laikā kopš 2007. gada 1. marta atbilstīgi konstatējumiem novērtējumā, kas ir jāveic neatkarīgiem revidentiem, kurus iecēlis Klusā okeāna salu foruma sekretariāts. Vēlēšanu sagatavošana un norise tiek kopīgi uzraudzīta, pielāgota un pārskatīta pēc nepieciešamības, pamatojoties uz savstarpēji saskaņotiem kritērijiem. Tas jo īpaši nozīmē, ka:-  līdz 2007. gada 30. jūnijam pagaidu valdība pieņems grafiku, kurā norādīti datumi dažādo pasākumu pabeigšanai, kuri ir jāveic, lai sagatavotos jaunajām parlamenta vēlēšanām;-  grafikā nosaka tautas skaitīšanas laiku, vēlēšanu iecirkņu atkārtotu noteikšanu un vēlēšanu reformu;-  vēlēšanu iecirkņu noteikšanu un vēlēšanu reformu veic saskaņā ar Konstitūciju;-  tiks veikti pasākumi, lai nodrošinātu vēlēšanu biroja funkcionēšanu, tostarp vēlēšanu uzrauga iecelšanu līdz 2007. gada 30. septembrim saskaņā ar Konstitūciju;-  viceprezidenta iecelšanu veic saskaņā ar Konstitūciju.Apņemšanās Nr. 2Pagaidu valdība, pieņemot galvenās likumdošanas, finanšu un citas politikas iniciatīvas un izmaiņas, ņem vērā apspriedes ar pilsonisko sabiedrību un visām attiecīgajām ieinteresētajām personām.B. TiesiskumsApņemšanās Nr. 1Pagaidu valdība dara visu iespējamo, lai novērstu drošības aģentūru paziņojumus iebiedēšanas nolūkā.Apņemšanās Nr. 2Pagaidu valdība atbalsta 1997. gada Konstitūciju un garantē konstitucionālu iestāžu, piemēram, Fidži Cilvēktiesību komisijas, Valsts dienesta komisijas un Konstitucionālo iestāžu komisijas, normālu un neatkarīgu funkcionēšanu. Tiks saglabāta Lielās virsaišu padomes neatkarība un funkcionēšana.Apņemšanās Nr. 3Tiek pilnībā ievērota tiesu iestāžu neatkarība, tās var brīvi darboties, un visas attiecīgās personas ievēro to nolēmumus, jo īpaši:-  pagaidu valdība apņemas līdz 2007. gada 15. jūlijam iecelt tribunālu saskaņā ar Konstitūcijas 138. panta 3. punktu;-  tiesnešu iecelšanu un/vai atlaišanu turpmāk veic, stingri ievērojot konstitucionālus noteikumus un procedūras noteikumus;-  Karaspēks, policija un pagaidu valdība neiejaucas tiesu darbībā un pilnībā respektē juridiskās profesijas.Apņemšanās Nr. 4Visi kriminālprocesi saistībā ar korupciju notiek ar atbilstīgu tiesas kanālu starpniecību, un jebkuras citas iestādes, kuras var izveidot, lai izmeklētu iespējamus korupcijas gadījumus, darbosies saskaņā ar Konstitūciju.C. Cilvēktiesības un pamatbrīvībasApņemšanās Nr. 1Pagaidu valdība veiks visus nepieciešamos pasākumus, lai veicinātu visu iespējamo cilvēktiesību pārkāpumu izmeklēšanu vai izskatīšanu atbilstīgi Fidži tiesību aktos noteiktajām procedūrām un tajos paredzētajās instancēs.Apņemšanās Nr. 2Ja nepastāvēs draudi valsts drošībai, sabiedriskai kārtībai un drošībai, pagaidu valdība plāno 2007. gada maijā atcelt Valsts ārkārtēja stāvokļa noteikumus.Apņemšanās Nr. 3Pagaidu valdība ir apņēmusies nodrošināt, lai Fidži Cilvēktiesību komisija funkcionētu pilnīgi neatkarīgi un saskaņā ar Konstitūciju.Apņemšanās Nr. 4Tiek pilnībā ievērota izpausmes brīvība un plašsaziņas līdzekļu brīvība visos tās veidos, kā paredzēts Konstitūcijā.D. Turpmākie pasākumi attiecībā uz apņemšanosApņemšanās Nr. 1Pagaidu valdība apņemas uzturēt regulāru dialogu, lai varētu pārbaudīt panākto progresu, un nodrošina ES un EK iestādēm/pārstāvjiem pilnīgu piekļuvi informācijai par visiem jautājumiem saistībā ar cilvēktiesībām, demokrātijas un tiesiskuma atjaunošanu Fidži miermīlīgā ceļā.Apņemšanās Nr. 2Pagaidu valdība pilnībā sadarbojas ar ES un EK iespējamām misijām progresa novērtēšanai un uzraudzībai.Apņemšanās Nr. 3Pagaidu valdība, sākot ar 2007. gada 30. jūniju, reizi trijos (3) mēnešos nosūta progresa ziņojumus par Kotonū nolīguma svarīgākajiem elementiem un apņemšanos.Tiek atzīmēts, ka atsevišķus jautājumus var efektīvi risināt tikai ar pragmatisku pieeju, kas atzīst faktisko situāciju un ir vērsta uz nākotni.[1] OV L 317, 15.12.2000., 3. lpp.[2] OV L 287, 28.10.2005., 4. lpp.[3] OV L 317, 15.12.2000., 376. lpp.[4] OV L 378, 27.12.2006., 41. lpp.